Vinter-OL 2034

**Vinter-OL 2034** vil bli de 27. olympiske vinterleker og arrangeres i Utah i USA 10.–26. februar 2034. 

Arrangementsnavnet Salt Lake City&ndash;Utah ble benyttet under søknadsprosessen og ved tildelingen av lekene.Lekenes lokale organisasjonskomité har fra november 2025 valgt å benytte arrangementsnavnet **Utah 2034** på lekene.
## Valg av vertssted
### Søknadsprosess
29. november 2023 meddelte IOK at Salt Lake City var invitert til dialogfasen som IOKs foretrukne kandidat for vinterlekene i 2034.

I 2019 vedtok IOK en ny strategi for valg av søkere. Nytt var blant annet at flere regioner og land kunne søke sammen, og at valget av søkere skulle bli mer fleksibelt.

**Stakeholders**

«Stakeholders» er IOKs nye betegnelse på søkere som via sine nasjonale olympiske komiteer har uttrykt interesse for å arrangere olympiske leker. 

Til Vinter-OL 2030 var det per november 2023 fire stakeholders:
*  De franske Alpene (Provence-Alpes-Côte d’Azur/Auvergne-Rhône-Alpes), Frankrike .
*  Sveits.
*  Salt Lake City&ndash;Utah, USA.
*  Stockholm/Åre, Sverige.

**Dialogfase**

29. november 2023 anbefalte IOK at det skulle føres videre dialog med to søkere med tanke på både Vinter-OL 2030 og 2034:
*  De franske Alpene (Provence-Alpes-Côte d’Azur/Auvergne-Rhône-Alpes), Frankrike – **Vinter-OL 2030**
*  Salt Lake City&ndash;Utah, USA – **Vinter-OL 2034**

Dette betød at Sveits og Sverige ikke lengre var aktuelle som arrangører for vinterlekene i 2030 og 2034.

### Tildeling
Salt Lake City&ndash;Utah ble offisielt tildelt lekene 24. juli 2024 under IOKs 142. sesjon i Paris. De franske Alpene i Frankrike ble valgt som arrangør av Vinter-OL 2030 under samme sesjon.

**Andre søkere**

Andre søkere som trakk seg tidligere i søknadsprosessen:
*  Vancouver, Canada.
*  Barcelona–Zaragoza, Spania.
*  Chamonix, Frankrike/ Valais, Sveits/ Aosta, Italia.
*  Sapporo, Japan.

To kandidater vurderte å levere inn søknad for 2034, men vil muligens søke om å arrangere vinter-OL i 2038:
*  München, Tyskland
*  Kärnten, Østerrike,  Friuli-Venezia Giulia, Italia og  Slovenia

## Arangørsteder og arenaer
Alle arenaene som den lokale organisasjonskomiteen ønsker å benytte under vinterlekene, eksisterer allerede og ble benyttet under Vinter-OL 2002. Dette er i tråd med Den internasjonale olympiske komité (IOK) sitt ønske om at organisasjonen skal stå for en bærekraftig utvikling som beskrevet i styringsdokumentene «Olympic Agenda 2020+5», «The IOC Olympic Sustainability» og «The IOC's Climate Commitment». Her presenteres IOKs mål og ønsker om at det i større grad skal legges vekt på å benytte steder og arenaer som allerede har eksisterende anlegg og eventuelt midlertidige arenaer. Dersom det må bygges nye arenaer, skal det foreligge planer om tilrettelegging for en eller annen form for gjenbruk av disse. De fleste øvelsene skal arrangeres i selve Salt Lake City. Konkurransene i alpint skal foregå i Ogden, omtrent 60 kilometer nordover og enkelte ishokeykamper skal spilles i Provo, som ligger nesten 72 kilometer sør for Salt Lake City. 
### Arrangørsteder

### Arenaer

## Idretter
IOK har besluttet at de olympiske vinterlekene skal bestå av sju obligatoriske kjerneidretter:
* Aking
* Bobsleigh (inkludert skeleton)
* Curling
* Ishockey
* Skøytesport (hurtigløp, kortbaneløp og kunstløp)
* Skiidrett (alpint, langrenn, skihopping, kombinert, freestyle og snøbrett) 
* Skiskyting
Hver enkelt organisasjonskomité kan nominere én eller flere andre vinteridretter de vil arrangere. Den egenvalgte delen av programmet må så godkjennes av IOK. En av forutsetningene for inklusjon av egenvalgte idretter er at det totale antall utøvere i lekene ikke skal overstige . Også dersom det totale antall øvelser overstiger 100, må arrangørenes organisasjonskomité få dette godkjent av IOK. Salt Lake City&ndash;Utahs organisasjonskomités egenvalgte idretter forventes presentert i løpet av 2029. 

## Referanser


## Eksterne lenker
*
*Utah 2034, organisasjonskomiteens offisielle nettsted